南歌子

《南歌子》，词牌，唐教坊曲名。

此詞有單調、雙調，
單調者始於溫庭筠詞，因詞有「恨春宵」句，名《春宵曲》。
張泌詞本此添字，因詞有「高卷水晶簾額」句，名《水晶簾》，又有「驚破碧窗殘夢」句，名《碧窗夢》。鄭子聃有「我愛沂陽好詞」十首，更名《十愛詞》。

雙調者有平韻仄韻兩體。
平韻者始自毛熙震詞，周邦彥、楊無咎、僧揮五十四字體，無名氏五十三字體，俱本此添字。

仄韻者始《樂府雅詞》，惟石孝友詞最為諧婉，周邦彥詞名《南柯子》，程垓詞名《望秦川》，田不伐詞有「簾風不動蝶交飛」句，名《風蝶令》。

 第一體 
單調二十三字，五句三平韻。

 词牌格式 

 例词 
温庭筠

手裡金鸚鵡。胸前繡鳳凰。偷眼暗形相。不如從嫁與。作鴛鴦《欽定詞譜》:按，溫庭筠詞共七首，平仄如一，填者宜遵之。

 第二體 
單調二十六字，五句三平韻。

 词牌格式 

 例词 
张泌

錦薦紅鸂鶒。羅衣繡鳳凰。綺疏飄雪北風狂。簾幕晝垂無事。鬱金香。《欽定詞譜》:此詞第三句七字，第四句六字異。

 第三體 
雙調五十二字，前後段各四句三平韻。

 词牌格式 

 例词 
毛熙震

惹恨還添恨。牽腸即斷腸。凝情不語一枝芳。獨映畫簾閒立、繡衣香。

暗想為雲女。應憐傅粉郎。晚來輕步出閨房。髻慢釵橫無力。縱猖狂。《欽定詞譜》:此詞前後兩結或上六字讀、下三字句，或上四字讀、下五字句，須蟬聯不斷，可讀不可句。詞中此等句法最多，可以類推。如此詞兩結，供作上六下三句讀，宋詞本此填者甚多。

秦观

玉漏迢迢尽，银潢淡淡横。梦回宿酒未全醒。已被邻鸡催起、怕天明。

臂上妆犹在，襟间泪尚盈。水边灯火渐人行。天外一钩残月、带三星。

 第四體 
雙調五十二字，前後段各四句三平韻。
 词牌格式 

 例詞 
辛棄疾

散髮披襟處。浮瓜沉李時。涓涓流水細侵階。鑿箇池兒、喚箇月兒來。

畫棟頻搖動。紅蕖盡倒開。鬥勻紅粉照香腮。有箇人兒、把箇鏡兒猜。《欽定詞譜》:此詞前後兩結，上作四字一讀、下作五字一句，與毛詞小異，宋詞如此填者甚多。

 第五體 
雙調五十三字，前後段各四句三平韻。

 词牌格式 
●●○○●句 ○○●●○韻　●○○●●○○韻　●●○○讀 ○●●○○韻

○●○○●句 ○○●●○韻　●○○●●○○韻　●●○○○讀 ○●●○○韻

 例詞 
《花草粹編》無名氏

夕露霑芳草。斜陽帶遠村。幾聲殘角起譙門。撩亂棲鴉、飛舞鬧黃昏。

天共高城遠。香餘繡被溫。客程常是可銷魂。怎向人心頭、橫著個人人。《欽定詞譜》:此與辛詞同，惟後結多一字。

 第六體 
雙調五十四字，前後段各四句三平韻。  

 词牌格式 
◎●○○●句 ○○●●○韻　◎○○●●○○韻　◎●⊙○○●讀 ⊙●○○韻

◎●○○●句 ○○●●○韻　◎○○●●○○韻  ⊙●◎○○●讀 ◎●○○韻

 例詞 
周邦彥

膩頸凝酥白。輕衫淡粉紅。碧油涼氣透簾櫳。指點庭花低映、雲母屏風。

恨逐瑤琴寫。書勞玉指封。等閒贏得瘦儀容。何事不教雲雨、略下巫峰。《欽定詞譜》:此詞前後兩結俱上六下四句法，較毛詞各多一字。


 第七體 
雙調五十二字，前後段各四句三仄韻。  

 词牌格式 
○◎○⊙●句 ○○⊙●●韻　○○○●●○●韻　●●○○讀 ○●●○●韻

○●○⊙◎句 ●○⊙●●韻  ◎○○●●○●韻  ●●◎○讀 ○●●○●韻

 例詞 
石孝友

春淺梅紅小。山寒嵐翠薄。斜風吹雨入簾幕。夢覺西樓、嗚咽數聲角。

歌酒工夫嫩。別離情緒惡。舞衫寬盡不堪著。若比那回、相見更消削。

 注釋 

 參考資料 
《欽定詞譜》卷五

Category:词牌